Atlantis (HSK 2)

Atlantis bere Goldenfels motonabe bat zena eraldatu osteko alemaniar Hilfskreuzer (gurutzeontzi laguntzailea) bat izan zen. Bere hizkiak HSK 2 (Handelsstörkreuzer o crucero interruptor de comercio) edota Schiff 16 (16. Nabea) ziren, eta itsasontzi honetako buru Bernhard Rogge kapitaina izan zen, honek eta eskifaia osoak Burdinezko Gurutzea domina bereganatu zuten. Bere babeslekua Bremengo portua zen.

Ibilbidea 
1940ko martxoaren 30ean itsasoratu eta 1941eko azaroaren 22an Hego Ozeano Atlantikoan U-126 urpekontziari erregaia iragaten ari zitzaion unean HMS Devonshire gerraontziak urperatu zuen.

Bere jarraieko nabigazioak iraun zituen 603 egunetan zehar (oraindik hautsirik gabeko errekorra) 16 merkatalontzi aliatu urperatu eta 6 atzeman zituen, denera 145.960 tn. Ia munduko zazpi itsasoetan barrena ibili zen, aliatuen merkataritza itoaz eta euren ametsgaiztoa bilakatuaz. Suntsiketa arrastoa ez ezik, gerra batean arraroa denataz ere oroituarazia da: etsaiak berak nahitaez onartzen duen gizalegea eta errukia ere azaldu zituen.

Bitxikeriak 
 Bernhard Rogge kapitainaren Atlantis gerraontziak bere etsaiak atzeman eta ustekabean atzemateko asmoz merkatalontzi arruntaz mozorrotu ohi zen (bertako eskifaia japoniar neskatxa dohakabez mozorrotzera ere iritsi zelarik). Azken unean, ari larruz mozorrotutako otsoak bere trikimailua agertuarazi eta alemaniar gerra bandera goratu ohi zuen, une berean Fallen Tarnung! ohiura bere mozorroa eta gezurretazko egiturak erortzen utzi eta kanoiak azaltzen zituen bitartean. Beharbada trikimailu honek iruzurra egitea dirudi, baina itsasoko legediaren arabera erabat onartuta dago, betiere erasoa burutzeko unean ontzi erasotzaileak bere benetako bandera goratzen baldin badu.

Atlantis ontziaren harrapakinak

Kanpo estekak 
 Atlantis gerraontziari buruzko artikulua. El País egunkaria. 

Destruktoreak
Alemaniako gerraontziak Bigarren Mundu Gerran
Bigarren Mundu Gerran Atlantikoan hondoratutako itsasontziak
Bigarren Mundu Gerrako Alemaniako gurutzaontziak
1937ko itsasontziak